दिल्ली के सभी राजनीतिक दलों के नेताओं के साथ दिल्ली में कोविड19 की स्थिति पर बैठक की अध्यक्षता करते हुए श्री अमित शाह ने कहा कि महामारी के खिलाफ इस लड़ाई में हम सभी को प्रधानमंत्री श्री नरेन्द्र मोदी के नेतृत्व में एकजुट होना होगा। केंद्रीय गृह मंत्री ने कल उनके द्वारा बुलाई गई बैठक के दौरान लिए गए महत्वपूर्ण निर्णयों के बारे में जानकारी दी और सभी राजनीतिक दलों से यह सुनिश्चित करने की अपील की कि निर्णय जमीनी स्तर पर लागू हों।